# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 6/2013

# zo zasadnutia Kolégia rektora STU zo  dňa 12. 6. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh na zrušenie a zriadenie Univerzitných pracovísk STU (D. Faktor)
3. Dodatok č. 3 k Organizačnému poriadku STU (D. Faktor)
4. Dodatok č. 1 k Organizačnému poriadku Rektorátu STU (D. Faktor)
5. Organizačný poriadok UVP (D. Faktor)
6. Postup pri investičnej výstavbe na STU (M. Sokol)
7. Aktualizácia nákladov na sťahovanie nakladateľstva STU (M. Sokol)
8. Návrh nového Disciplinárneho poriadku STU (F. Horňák)
9. Návrh nového Rokovacieho poriadku disciplinárnej komisie STU (F. Horňák)
10. Školné a poplatky spojené so štúdiom na akad. rok 2014/2015 (F. Horňák)
11. Návrh Pravidiel a podmienok prijímania na štúdium študijných programov prvého, druhého a tretieho stupňa na STU (F. Horňák)
12. Informácia o zmenách v Návrhu Študijného poriadku STU vyplývajúcich zo zasadnutia AS STU (F. Horňák)
13. Príprava Prijímacieho konania na akad. rok 2014/2015 (F. Horňák)
14. Forma kritérií na habilitácie a vymenúvacie konania (S. Biskupič)
15. Informácia o stave súdnych sporov STU (D. Faktor)
16. Návrh na zvýšenie bytného pre študentov vrátane doktorandov ubytovaných v ŠD STU

(D. Faktor)

1. Čerpanie financií z rezervného fondu a fondu reprodukcie súčasťami STU za r. 2012

(D. Faktor)

1. Letná univerzita pre stredoškolákov 2013 (M. Peciar)
2. Ponuka on-line sprístupnenia technických noriem študentom a zamestnancom STU (M. Sokol)
3. Informácia o rankingovom hodnotení STU U-Multirank (S. Biskupič)
4. Rôzne

**PREDLOŽENÉ MATERIÁLY:**

1. Kontrola úloh
2. Návrh na zrušenie a zriadenie Univerzitných pracovísk STU
3. Organizačný poriadok STU v znení návrhu dodatku č. 3
4. Organizačný poriadok STU v znení návrhu dodatku č. 1
5. Organizačný poriadok UVP
6. Postup pri investičnej výstavbe na STU
7. Aktualizácia nákladov na sťahovanie Nakladateľstva STU
8. Návrh vnútorného predpisu Disciplinárny poriadok STU pre študentov
9. Návrh vnútorného predpisu Rokovací poriadok disciplinárnej komisie STU pre študentov
10. Návrh vnútorného predpisu Pravidlá a podmienky prijímania na štúdium študijných programov prvého, druhého a tretieho stupňa na STU
11. Príprava Prijímacieho konania na akad. rok 2014/2015
12. Návrh smernice rektora Školné a poplatky spojené so štúdiom na akad. rok 2014/2015 (1. čítanie)
13. Návrh Študijného poriadku STU
14. Návrh formy kritérií na habilitačné a vymenúvacie konania
15. Správa o stave súdnych sporov STU
16. Návrh na zvýšenie bytného pre študentov vrátane doktorandov ubytovaných v ŠD STU
17. Čerpanie financií z rezervného fondu a fondu reprodukcie súčasťami STU za r. 2012
18. Letná univerzita pre stredoškolákov 2013
19. Ponuka on-line sprístupnenia technických noriem študentom a zamestnancom STU
20. Informácia o rankingovom hodnotení STU U-Multirank
21. Rôzne
22. Návrh na udelenie Plakety STU

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| **4.2/2013-KR** | Kolégium rektora  STU ukladá v rámci prezentovaného  materiálu Informácia o školnom a poplatkoch spojených so  štúdiom na akad. rok 2014/2015 aktualizovať príslušný  vnútorný predpis STU. | 12.6.2013 | F. Horňák |
| **4.3/2013-KR** | Kolégium rektora  STU ukladá v rámci prezentovaného  materiálu Informácia o školnom a poplatkoch spojených so  štúdiom na akad. rok 2014/2015 zaslať prorektorovi  Horňákovi písomný návrh na doplnenie ponuky študijných  programov, resp. vyčleniť študijné programy,  ktoré reálne ponúkame v anglickom jazyku. | 12.6.2013 | dekani STU |

**K BODU 2: Návrh na zrušenie a zriadenie Univerzitných pracovísk STU**

**K BODU 2.1: Návrh na zrušenie špecializovaného pracoviska Výskumné centrum STU a na zriadenie špecializovaného pracoviska Univerzitný vedecký park STU**

Materiál prezentoval kvestor. K bodu bola prizvaná JUDr. Haladejová.

Návrh je predložený v zmysle § 10 ods. 5 zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

**UZNESENIE: 6.1/2013-KR**

Kolégium rektora STU prerokovalo návrh rektora na zrušenie špecializovaného pracoviska

Výskumného centra STU a na zriadenie špecializovaného pracoviska Univerzitný vedecký

park STU so zásadnou pripomienkou a odporúča predmetný návrh predložiť na vyjadrenie

Akademickému senátu STU.

Zásadná pripomienka:

Na strane 3 v rámci Odôvodnenia k bodu 2 návrhu sa v predposlednom odstavci vypúšťa veta „Pracovné pozície riaditeľov regionálnych centier budú obsadené na základe výsledkov výberového konania.“

**K BODU 2.2: Návrh na zrušenie účelového zariadenia Multimediálne centrum STU**

**UZNESENIE: 6.2/2013-KR**

Kolégium rektora STU prerokovalo návrh rektora na zrušenie účelového zariadenia

Multimediálne centrum STU (MMC STU). Rektor ukladá dekanom predložiť návrhy smerujúce

k optimálnemu naloženiu s majetkom zrušeného MMC STU. Po ich vyhodnotení bude návrh

rektora upravený a predložený na vyjadrenie Akademickému senátu STU.

**K BODU 3: Organizačný poriadok STU v znení návrhu dodatku č. 3**

Materiál prezentoval kvestor. K bodu bola prizvaná JUDr. Haladejová.

Návrh je predložený v zmysle § 10 ods. 5 zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

**UZNESENIE: 6.3/2013-KR**

Kolégium rektora STU prerokovalo návrh Organizačného poriadku STU v znení návrhu

dodatku č. 3 a odporúča predmetný návrh predložiť na schválenie Akademickému senátu

STU.

**K BODU 4: Organizačný poriadok STU v znení návrhu dodatku č. 1**

Materiál prezentoval kvestor. K bodu bola prizvaná JUDr. Haladejová.

Dokument je zosúladením s návrhom dodatku č. 3 k Organizačnému poriadku STU

a aktualizáciou predmetu činností niektorých organizačných zložiek Rektorátu STU.

**UZNESENIE: 6.4/2013-KR**

Kolégium rektora STU prerokovalo návrh Organizačného poriadku STU v znení návrhu

dodatku č. 1 a odporúča predmetný návrh predložiť na prerokovanie Akademickému senátu

STU.

**K BODU 5: Organizačný poriadok UVP**

Materiál prezentoval kvestor. K bodu bola prizvaná JUDr. Haladejová.

Dokument upravuje organizačné, riadiace a ostatné vzťahy k novozriadenému pracovisku

STU „Univerzitný vedecký park STU“.

**UZNESENIE: 6.5/2013-KR**

Kolégium rektora STU prerokovalo návrh Organizačného poriadku Univerzitného vedeckého

parku STU a odporúča predmetný návrh predložiť na prerokovanie Akademickému senátu

STU.

**K BODU 6: Postup pri investičnej výstavbe na STU**

Materiál prezentoval prorektor Sokol.

Materiál bol predložený za účelom nastavenia procesov a väzieb medzi súčasťami tak, aby

sa zvýšila efektívnosť v investičnej činnosti a eliminovali sa možné straty.

**UZNESENIE: 6.6/2013-KR**

Kolégium rektora STU schvaľuje Postup pri investičnej výstavbe na STU.

**K BODU 7: Aktualizácia nákladov na sťahovanie Nakladateľstva STU**

Materiál prezentoval prorektor Sokol.

Dokument bol predložený v súvislosti s potrebou presťahovať Nakladateľstvo STU do nových priestorov. Jestvujúce priestory sú určené pre UVP STU.

Väčšina prítomných prezentovala názor riešiť polygrafickú výrobu dodávateľsky.

Dekani požiadali kvestora o vyčíslenie zostatkovej hodnoty zariadení.

Rektor požiadal dekanov o písomné stanovisko, resp. pripomienky k predloženému návrhu

do piatka 14.6.2013.

**UZNESENIE: 6.7/2013-KR**

Kolégium rektora STU berie na vedomie materiál Aktualizácia nákladov na sťahovanie

Nakladateľstva STU s pripomienkami.

**K BODU 8: Návrh vnútorného predpisu Disciplinárny poriadok STU pre študentov**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Ide o aktualizáciu v zmysle zákona č. 131/2002 o vysokých školách v znení neskorších predpisov, bod 17 harmonogramu úloh súvisiacich so zákonom č. 455/2012 Z. z.

Návrh bol prerokovaný a schválený na porade prorektora a prodekanov dňa 3.6.2013.

Ing. Pištek oboznámil členov KR STU, že svoje pripomienky k návrhu zašle v písomnej forme.

**UZNESENIE: 6.8/2013-KR**

Kolégium rektora STU prerokovalo návrh vnútorného predpisu Disciplinárny poriadok STU

pre študentov a odporúča predmetný návrh predložiť na prerokovanie Akademickému senátu

STU.

**K BODU 9: Návrh vnútorného predpisu Rokovací poriadok disciplinárnej komisie STU pre študentov**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Ide o aktualizáciu v zmysle zákona č. 131/2002 o vysokých školách v znení neskorších predpisov, bod 17 harmonogramu úloh súvisiacich so zákonom č. 455/2012 Z. z.

Rektor požiadal dekanov o písomné stanovisko, resp. pripomienky k predloženému návrhu

do piatka 14.6.2013.

**UZNESENIE: 6.9/2013-KR**

Kolégium rektora STU prerokovalo návrh vnútorného predpisu Rokovací poriadok

disciplinárnej komisie STU pre študentov a odporúča predmetný návrh predložiť na

prerokovanie Akademickému senátu STU.

**K BODU 10: Návrh vnútorného predpisu Pravidlá a podmienky prijímania na štúdium študijných programov prvého, druhého a tretieho stupňa na STU**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Dokument je vydaný na v zmysle čl. 21 bod 5 v spojení s čl. 33 bod 2 písm. b) Štatútu STU v znení Dodatku č. 9 schváleného AS STU dňa 27.5.2013. Predložený návrh bol schválený na zasadnutí prorektora pre vzdelávanie a prodekanov fakúlt dňa 3.6.2013 a na rokovaní Vedenia STU dňa 7.6.2013.

**UZNESENIE: 6.10/2013-KR**

Kolégium rektora STU schvaľuje návrh vnútorného predpisu Pravidlá a podmienky prijímania

na štúdium študijných programov prvého, druhého a tretieho stupňa na STU a odporúča

predmetný návrh predložiť na zasadnutie Akademického senátu STU.

**K BODU 11: Príprava Prijímacieho konania na akad. rok 2014/2015**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Rektor požiadal dekanov o kompletné vyplnenie tabuľky „Prijímacie konanie na akad. rok

2014/2015“ a jej zaslanie prorektorovi Horňákovi do 21.6.2013.

**UZNESENIE: 6.11/2013-KR**

Kolégium rektora STU berie na vedomie informáciu o prijímacom konaní na STU na akademický rok 2013/2014.

**K BODU 12: Návrh smernice rektora Školné a poplatky spojené so štúdiom na akad. rok 2014/2015 (1. čítanie)**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Dokument bol predložený v zmysle § 92 ods. 16 zákona č. 131/2002 Z. z. o vysokých

školách a o zmene a doplnení niektorých zákonov. V súčasnosti prebieha pripomienkové

konanie a je potrebné vyčkať na schválenie textu predpisu.

Rektor požiadal dekanov o písomné stanovisko, resp. pripomienky k predloženému návrhu –

textovej časti do 21.6.2013.

**UZNESENIE: 6.12/2013-KR**

Kolégium rektora STU berie na vedomie Návrh smernice rektora Školné a poplatky spojené so štúdiom na akad. rok 2014/2015 (1. čítanie) s pripomienkami.

**K BODU 13: Návrh Študijného poriadku STU**

Materiál prezentoval prorektor Horňák.

K bodu bola prizvaná JUDr. Haladejová a Mgr. Michelková.

Materiál bol predložený za účelom zosúladenia zmien súvisiacich s novelou zákona č.

131/2002 Z. z. o vysokých školách v znení úprav platných od 1.1.2013, hlavne § 113af ods.

16.

**UZNESENIE: 6.13/2013-KR**

Kolégium rektora STU prerokovalo Návrh študijného poriadku s pripomienkami

a odporúča materiál predložiť na zasadnutie Akademického senátu STU.

**K BODU 14: Návrh formy kritérií na habilitačné a vymenúvacie konania**

Materiál prezentoval prorektor Biskupič ako vzor tabuľky plnenia minimálnych kritérií uchádzača na habilitačné alebo vymenúvacie konanie.

**UZNESENIE: 6.14/2013-KR**

Kolégium rektora STU súhlasí s formou kritérií na habilitačné a vymenúvacie konania

s pripomienkami.

**K BODU 15: Správa o stave súdnych sporov STU**

Materiál prezentoval kvestor ako prehľad prebiehajúcich súdnych sporov a správnych konaní.

**UZNESENIE: 6.15/2013-KR**

Kolégium rektora STU berie na vedomie správu o stave súdnych sporov STU.

**K BODU 16: Návrh na zvýšenie bytného pre študentov vrátane doktorandov ubytovaných v ŠD STU**

Materiál prezentoval kvestor.

Návrh bol predložený v zmysle prijatej Metodiky úpravy poplatkov za ubytovanie študentov

a doktorandov zo dňa 7.6.2013.

**UZNESENIE: 6.16/2013-KR**

Kolégium rektora STU prerokovalo zvýšenie bytného a odporúča vydať príkaz kvestora

v zmysle predtým uvedeného.

**K BODU 17: Čerpanie financií z rezervného fondu a fondu reprodukcie súčasťami STU za r. 2012**

Materiál prezentoval kvestor.

Dokument bol predložený v súvislosti s plnením úlohy z AS STU zo dňa 29.4.2013.

**UZNESENIE: 6.17/2013-KR**

Kolégium rektora STU berie na vedomie prehľad čerpania financií z rezervného fondu a fondu

reprodukcie súčasťami STU za rok 2012.

**K BODU 18: Letná univerzita pre stredoškolákov 2013**

Materiál prezentoval prorektor Peciar v súvislosti s organizáciou 5. ročníka LUS 2013.

**UZNESENIE: 6.18/2013-KR**

Kolégium rektora STU prerokovalo materiál Letná univerzita pre stredoškolákov 2013.

**K BODU 19: Ponuka on-line sprístupnenia technických noriem študentom a zamestnancom STU**

Materiál prezentoval prorektor Sokol.

Dokument predstavuje ponuku Slovenského ústavu pre normalizáciu na službu STN-online, ktorá umožní študentom a zamestnancom operatívny prístup ku všetkým technickým normám a informáciám o technických normách.

**UZNESENIE: 6.19/2013-KR**

Kolégium rektora STU schvaľuje Ponuku on-line sprístupnenia technických noriem

študentom a zamestnancom STU s pripomienkami.

**ÚLOHA: 6.1/2013-KR**

Kolégium rektora  STU ukladá v rámci Ponuky on-line sprístupnenia technických noriem

študentom a zamestnancom STU vyplniť tabuľky 1 a 2, tzn. dodať počet študentov

a zamestnancov STU, ktorí majú záujem o ponúkanú službu. Podmienky je potrebné

prerokovať s prorektorom Sokolom jednotlivo.

Z: dekani STU

T: 21.6.2013

**K BODU 20: Informácia o rankingovom hodnotení STU U-Multirank**

Materiál prezentoval prorektor Biskupič ako informáciu o univerzitnom rankingovom

hodnotení pre vysoké školy zo všetkých častí Európy a sveta.

**UZNESENIE: 6.20/2013-KR**

Kolégium rektora STU berie na vedomie informáciu o rankingovom hodnotení STU U-

Multirank.

**K BODU 21: Rôzne**

**K BODU 21/A: Rôzne/Návrh na udelenie Plakety STU**

Materiál prezentoval rektor.

**UZNESENIE: 6.21/2013-KR**

Kolégium rektora STU schvaľuje pri príležitosti životného jubilea prof. Ing. Antonovi Gatialovi, DrSc. návrh na udelenie pamätnej Plakety za mimoriadny prínos pre rozvoj STU.

**INFORMÁCIE A OZNAMY:**

Dekan Šajbidor

* poďakoval za predloženie a schválenie Plakety STU prof. Gatialovi
* informoval o výsledku šetrenia požiaru na FCHPT STU a zároveň poďakoval vedeniu SvF STU za pomoc pri likvidácii požiaru a prekrytí poškodenej strechy

Dekanka Vitková

* poďakovala rektorovi STU za možnosť prezentácie umeleckých diel FA STU a poskytnutie priestorov na 3. poschodí R STU

Ing. Pištek

* informoval o prebiehajúcich aktivitách študentov

Prorektor Biskupič

* v rámci budúcich výberových konaní na docentov požiadal dekanov o konkrétny návrh zástupcov fakúlt, doc. Ujhelyiová upozornila aj na potrebu nominovania reprezentantov UOO

Prorektor Sokol

* informoval a aktuálnych športových úspechoch STU

Prorektor Horňák

* informoval, že tohtoroční absolventi STU dostanú dvojjazyčné diplomy
* oboznámil prítomných o podaní prihlášky do DS Label

Rektor

* odovzdal prítomným dekanom dekrét o priznaní ECTS Label

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 24.6.2012 | AS STU | 14:00 |  |
|  | 26.6.2013 |  | 12:30 | Menovanie docentov |

Zapísala: Zápisnicu overil:

Erika Jevčáková prof. Ing. Marián Peciar, PhD.

17.6.2013 17.6.2013